  Наталья Тетерина Матысь шутэтскон нуналъёсы Удмуртиын ыркыт луоз, ивортэ элькун Гидрометцентрлэн пресс-службаез. Кызьы шуэмын ивортонын, элькунэ уйпалась кезьыт омыр лыктоз, соин ик температура инвожолэн нырысетӥ декадаезлы тупась эсэпъёслэсь улӥынгес луоз. 10-тӥ но 11-тӥ инвожое куд-ог интыосын зороз шуыса чаклало. Та нуналъёсы нуназе 11-16 градусозь гинэ шуныт луоз. 12-тӥ инвожое интыен кӧня ке зороз, ӵукна ыркыт луоз, нош нуназе омыр +15…+20 градусозь шунытскоз. Тегъёс: Ижкар Удмуртия куазь инкуазь  